Misioni i OKB-së rekomandon akuza për genocid ndaj gjeneralëve të Myanmarit
Raporti i misionit faktmbledhës konkludon se ushtria bashkëveproi me sulmet ndaj popullsisë myslimane Rohyngia
Një mision faktmbledhës i OKB-së ka rekomanduar që ushtaraku më i lartë i Myanmarit dhe disa prej vartësve të tij të hetohen dhe t’u ngrihen akuza për gjenocid. Siç njofton korrespondentja e Zërit të Amerikës, Margaret Besheer, ata mendohet se kanë luajtur rol në mizoritë e kryera ndaj minoritetit mysliman Rohingya. Mbi 700 mijë myslimanë Rohingya u larguan nga veriu i Myanmarit gjatë javëve që pasuan një operacion brutal ushtarak. Ata mbërritën të traumatizuar dhe të uritur në Bangladeshin fqinj, ku treguan për mizoritë që kaluan. deklaroi Radhika Coomaraswamy, anëtare e Misionit Faktmbledhës të OKB-së. Misioni i OKB-së thotë se reagimi i ushtrisë së Myanmarit ndaj sulmeve të Rohingyave ku u vranë rreth një dyzinë oficerë të sigurisë, ishte “i menjëhershëm, brutal dhe jashtëzakonisht disproporcional” dhe duket se ishte planifikuar paraprakisht. Misioni thotë se ky përbën edhe një ndër krimet më të rënda të luftës. , tha Christopher Sidoti, anëtar i Misioni Faktmbledhës të OKB-së. Misioni faktmbledhës përmend emrat e gjashtë gjeneralëve, përfshirë shefin e shtabit, gjeneral Min Aung Hlaing. Autoritetet e Myanmarit mohojnë se janë bërë këto krime. Ambasadori i Myanmarit në OKB foli me Zërin e Amerikës përpara se të publikohej raporti i misionit faktmbledhës. , tha ambasadori Hau Do Suan. Misioni faktmbledhës i bën thirrje Këshillit të Sigurimit të OKB-së që ta dërgojë çështjen tek Gjykata Ndërkombëtare Penale, si dhe bën thirrje për sanksione ndërkombëtare ndaj autorëve dhe për një embargo armësh ndaj Myanmarit. Misioni kritikon ashpër Kombet e Bashkuara që nuk morën në konsideratë shqetësimet për të drejtat e njeriut, si dhe që nuk parandaluan një “katastrofë që po gatitej prej dekadash”. Kritikohet edhe Aung San Suu Kyi se nuk ndërhyri për të zbutur apo parandaluar krizën nga pozita e saj si udhëheqëse de facto e qeverisë dhe me autoritetin moral të një aktivisteje të demokracisë dhe fituese të çmimit Nobel.